stanford-oval/wikipedia huggingface dataset:
ถั่วเหลือง

| ถั่วเหลือง |
| --- | --- |

ถั่วเหลือง

การจำแนกชั้นทางวิทยาศาสตร์
อาณาจักร:: พืช (Plantae)
หมวด:: Magnoliophyta
ชั้น:: Magnoliopsida
อันดับ:: Fabales
วงศ์:: Fabaceae
สกุล:: Glycine
สปีชีส์:: G.  max
ชื่อทวินาม
Glycine max (L.) Merr.

ชื่อพ้อง
 Dolichos sofa L.  Dolichos soja L.  Phaseolus max L.  Glycine angustifolia Miq.  Glycine gracilis Skvortsov  Glycine hispida (Moench) Maxim.  Soja viridis Savi
ถั่วเหลือง (ชื่อวิทยาศาสตร์: Glycine max) เป็นพืชเศรษฐกิจที่เหมาะสำหรับปลูกสลับกับการปลูกข้าว ได้มีรายงานการปลูกถั่วเหลืองในประเทศจีนเมื่อเกือบ 5,000 ปีมาแล้ว แต่ก็ยังไม่แน่ชัดว่าส่วนใดของประเทศจีนเป็นถิ่นกำเนิดที่สันนิษฐานและยอมรับกันโดยทั่วไปคือบริเวณหุบเขาแม่น้ำเหลือง (ประมาณเส้นรุ้งที่ 35 องศาเหนือ) เพราะว่าอารยธรรมของจีนได้ถือกำเนิดที่นั่น และประกอบกับมีการจารึกครั้งแรกเกี่ยวกับถั่วเหลือง เมื่อ 2295 ปีก่อนพุทธกาล ที่หุบเขาแม่น้ำเหลือง จากนั้นถั่วเหลืองได้แพร่กระจายสู่ประเทศเกาหลีและญี่ปุ่น เมื่อ 200 ปีก่อนคริสตกาล แล้วเข้าสู่ยุโรปในช่วงหลัง พ.ศ. 2143 และไปสู่สหรัฐอเมริกาในปี พ.ศ. 2347 จากนั้นกว่า 100 ปี ชาวอเมริกันได้ปลูกถั่วเหลืองเพื่อเป็นอาหารสัตว์ใช้เลี้ยงวัวโดยไม่ได้นำเมล็ดมาใช้ประโยชน์อย่างอื่น จนถึงปี พ.ศ. 2473 สหรัฐอเมริกาได้นำพันธุ์ถั่วเหลืองจากจีนเข้าประเทศกว่า 1,000 สายพันธุ์ เพื่อการผสมและคัดเลือกพันธุ์ ทำให้ได้เมล็ดพันธุ์ที่มีเมล็ดโต ผลผลิตสูง เหมาะแก่การเพาะปลูกเพื่อผลิตเมล็ดมากขึ้น
ถั่วเหลืองของไทยส่วนมากปลูกแถบภาคเหนือ และภาคกลางตอนบน นิยมเรียกกันในภาษาไทยโดยทั่ว ๆ ไปหลายชื่อเช่น ถั่วพระเหลือง ถั่วแระ ถั่วแม่ตาย ถั่วเหลือง (ภาคกลาง) มะถั่วเน่า (ภาคเหนือ) เป็นต้น
ลักษณะทางพฤกษศาสตร์

ถั่วเหลืองเป็นพืชล้มลุก สูง 0.3-0.9 เมตร ลำต้นมีขนปกคลุม ใบเป็นใบประกอบแบบขนนก มี 3 ใบย่อย หูใบรูปไข่ขนาด 3-7 มิลลิเมตร ใบย่อยรูปไข่ ฐานใบเป็นรูปลิ่มหรือกลม ปลายใบเรียวแหลม ช่อดอกแบบช่อกระจะ ก้านช่อดอกยาว 1-3.5 เซนติเมตร วงกลีบเลี้ยงขนาด 4-6 มิลลิเมตร มีขนหยาบแข็ง วงกลีบดอกสีม่วง ม่วงอ่อน หรือขาว ขนาด 4.5-10 เซนติเมตร กลีบกลางรูปไข่โคนกลีบคล้ายกันกลีบ ปลายกลีบเว้าตื้น กลีบคู่ข้างหยักมน กลีบคู่ล่างรูปไข่กลับ รังไข่เหนือวงกลีบ ผลแบบฝักแบบถั่วขนาด 40-75 x 8-15 มิลลิเมตร อวบน้ำ ขอบรูปขนาน มี 2-5 เมล็ด รูปร่างรี รูปไข่ หรือรูปขอบขนาน ขั้วเมล็ดเป็นรูปรี
ส่วนประกอบทางเคมี

| คุณค่าทางโภชนาการต่อ 100 กรัม (3> 5 ออนซ์) |
| --- | --- |
พลังงาน: 1,866 กิโลจูล (446 กิโลแคลอรี)

คาร์โบไฮเดรต: 30.16 g
น้ำตาล: 7.33 g
ใยอาหาร: 9.3 g
 

ไขมัน: 19.94 g
อิ่มตัว: 2.884 g
ไม่อิ่มตัวมีพันธะคู่เดี่ยว: 4.404 g
ไม่อิ่มตัวมีพันธะคู่หลายคู่: 11.255 g
 

โปรตีน: 36.49 g
ทริปโตเฟน: 0.591 g
ทรีโอนีน: 1.766 g
ไอโซลิวซีน: 1.971 g
ลิวซีน: 3.309 g
ไลซีน: 2.706 g
เมไธโอนีน: 0.547 g
ฟีนิลอะลานีน: 2.122 g
ไทโรซีน: 1.539 g
วาลีน: 2.029 g
อาร์จินีน: 3.153 g
ฮิสทิดีน: 1.097 g
อะลานีน: 1.915 g
กรดแอสปาร์ติก: 5.112 g
กลูตาเมต: 7.874 g
ไกลซีน: 1.880 g
โพรลีน: 2.379 g
ซีรีน: 2.357 g
 

วิตามิน
วิตามินเอ: (0%) 1 μg
วิตามินบี6: (29%) 0.377 มก.
วิตามินบี12: (0%) 0 μg
วิตามินซี: (7%) 6.0 มก.
วิตามินเค: (45%) 47 μg
 

แร่ธาตุ
แคลเซียม: (28%) 277 มก.
เหล็ก: (121%) 15.70 มก.
แมกนีเซียม: (79%) 280 มก.
ฟอสฟอรัส: (101%) 704 มก.
โพแทสเซียม: (38%) 1797 มก.
โซเดียม: (0%) 2 มก.
สังกะสี: (51%) 4.89 มก.
 

องค์ประกอบอื่น
น้ำ: 8.54 g
 
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: USDA FoodData Central
น้ำมันและโปรตีนมีอยู่ในถั่วเหลืองทั้งคู่ประมาณ 60 เปอร์เซ็นต์ ของถั่วเหลืองโดยน้ำหนัก โปรตีน 40 เปอร์เซ็นต์ น้ำมัน 20 เปอร์เซ็นต์ ส่วนที่เหลือเป็นคาร์โบไฮเดรต 35 เปอร์เซ็นต์ ความร้อนเสถียรในการเก็บโปรตีนมีส่วนกับโปรตีนถั่วเหลืองส่วนใหญ่  ความร้อนเสถียรนี้ทำให้ผลิตภัณฑ์อาหารจากถั่วเหลืองต้องการความร้อนสูง เช่น เต้าหู้ นมถั่วเหลือง ในการทำ ตั้งแต่คาร์โบไฮเดรตในถั่วเหลืองถูกพบเป็นส่วนใหญ่ในเวย์ หรือ หางนม และถูกทำลายลงระหว่างการเดือดเป็นฟอง เต้าหู้ ซอสถั่วเหลือง จะไม่ทำให้เกิดแก๊สในกระเพาะหรือลำไส้
ถั่วเหลืองกับการดัดแปลงพันธุกรรม

ถั่วเหลืองเป็นอาหารที่ถูกดัดแปลงพันธุกรรมชนิดหนึ่ง ตัวเลขของผลิตภัณฑ์ใช้ถั่วเหลืองที่ดัดแปลงพันธุกรรมมีมากขึ้น ในปี พ.ศ. 2538 (ค.ศ.1995) บริษัทที่ชื่อว่า Monsanto ได้นำเข้าถั่วเหลืองที่มีการคัดลอกยีนมาจากแบคทีเรียม (bacterium) ที่ชื่อว่า Agrobacterium ซึ่งทำให้พืชถั่วเหลืองสามารถทนต่อการพ่น herbicide ยีนของบัคเนเรียคือ EPSP (5-enolpyruvyl shikimic acid-3-phosphate) ถั่วเหลืองโดยทั่ว ๆ ไปจะมียีนนี้อยู่แล้วแต่จะไวต่อ glyphosate แต่พันธุ์ที่ดัดแปลงใหม่จะทนได้
การปลูกถั่วเหลืองในประเทศไทย

ไม่มีหลักฐานว่าเริ่มปลูกถั่วเหลืองครั้งแรกเมื่อใด แต่เชื่อกันว่าชาวจีนที่อพยพมาได้นำถั่วเหลืองเข้ามาด้วยเมื่อกว่า 200 ปีที่แล้ว ได้มีการปรับปรุงพันธุ์ถั่วเหลืองอย่างจริงจังตั้งแต่ปี พ.ศ. 2503 ทำให้มีถั่วเหลืองพันธุ์ดีเป็นจำนวนมาก ปัจจุบันการผลิตถั่วเหลืองในประเทศยังไม่เพียงพอต่อความต้องการ และทำให้ต้องมีการนำเข้าถั่วเหลืองจากต่างประเทศ
การปลูกถั่วเหลืองปัจจุบันมีอยู่ประมาณ 10 พันธุ์ ปรับปรุงโดยกรมวิชาการเกษตร คือ สจ.4 สจ.5 สุโขทัย 1 สุโขทัย 2 สุโขทัย 3 นครสวรรค์ 1 เชียงใหม่ 60 เชียงใหม่ 2 เชียงใหม่ 3 เชียงใหม่ 4  ถั่วเหลืองที่  สถาบันวิจัยพืชไร่ กรมวิชาการเกษตร ได้ดำเนินการพัฒนาและปรับปรุงพันธุ์ถั่วเหลืองขึ้นมาใหม่ คือ “พันธุ์ศรีสำโรง 1” ซึ่งให้ผลผลิตสูง มีอายุเก็บเกี่ยวสั้น ทั้งยังสามารถต้านทานโรคราน้ำค้างได้ดี
สำหรับพันธุ์ สจ.4 สจ.5 และ เชียงใหม่ 60 เป็นพันธุ์ที่ได้รับความนิยมมากที่สุด
ในประเทศไทยสามารถปลูกถั่วเหลืองได้ทั้งปี ปีละ 3 ฤดู การปลูกอาจต้องปรับสภาพดินให้เหมาะสมก่อน pH ประมาณ 5.5-6.5 และเตรียมเมล็ดโดยการคลุกเชื้อไรโซเบียม การคลุกเชื้อไรโซเบียมต้องใช้เชื้อที่ใช้กับถั่วเหลืองเท่านั้น ถั่วเหลืองต้องการน้ำประมาณ 300-400 มิลลิลิตรตลอดฤดูปลูก ช่วงที่สำคัญที่ไม่ควรขาดน้ำคือช่วงการงอกและช่วงออกดอก อายุการเก็บเกี่ยวของถั่วเหลืองจะขึ้นอยู่กับสายพันธุ์ ซึ่งอยู่ในช่วงประมาณ 60-110 วัน
ผลิตภัณฑ์จากถั่วเหลือง

การแปรรูปถั่วเหลืองให้ได้ผลิตภัณฑ์อาหารที่หลากหลายขึ้นและเป็นที่นิยมของผู้บริโภคผลิตภัณฑ์จากถั่วเหลืองที่จำหน่ายในท้องตลาดแบ่งได้เป็นกลุ่มใหญ่ดังนี้ น้ำมันถั่วเหลือง ถั่วเหลืองเป็นพืชน้ำมันที่สำคัญในหลายประเทศอาหารที่ทำจากถั่วเหลือง ประเทศในแถบเอเชีย เช่น ไทย จีน ญี่ปุ่น และประเทศอื่นในแถบเอเชียตะวันออกเฉียงใต้ แบ่งได้เป็น 2 ประเภท ได้แก่ ผลิตภัณฑ์จากถั่วเหลืองที่ไม่ผ่านการหมักและผ่านการหมักก่อน ผลิตภัณฑ์จากถั่วเหลืองที่ไม่ผ่านการหมัก เช่น น้ำนมถั่วเหลือง เต้าหู้ ถั่วงอกที่เพาะจากถั่วเหลือง เป็นต้น ส่วนผลิตภัณฑ์ที่ได้จากการหมักถั่วเหลือง เช่น ถั่วเน่า เต็มเป ซอสถั่วเหลือง เต้าเจี้ยว เป็นต้นโปรตีนจากถั่วเหลือง หลังจากการสกัดน้ำมันถั่วเหลืองด้วยตัวทำละลายแล้ว ส่วนที่เหลือจะเป็นเนื้อถั่วทีอุดมด้วยโปรตีน สามารถแปรรูปเป็นอาหารหลายชนิด เช่น เนื้อเทียม (โปรตีนเกษตร) แป้ง เบเกอรี ทำโปรตีนเข้มข้น หรือผ่านกรรมวิธีเพื่อแยกเอาโปรตีนบริสุทธิ์ ผลิตภัณฑ์ใหม่ที่ได้จากการแปรรูปถั่วเหลือง ปัจจุบันได้มีการพัฒนาผลิตภัณฑ์ใหม่ ๆ ขึ้นเพื่อให้ได้ผลิตภัณฑ์ที่เป็นที่ยอมรับของผู้บริโภคในหลายๆ ประเทศ เพื่อเป็นการขยายตลาดและเพิ่มความนิยมในการบริโภคถั่วเหลือง ผลิตภัณฑ์ที่มีการพัฒนาขึ้นใหม่ เช่น ไอศกรีม โยเกิร์ตถั่วเหลือง เนยถั่วเหลือง เป็นต้นอาหารเสริมจากถั่วเหลือง เนื่องจากถั่วเหลืองมีสารเคมี ที่เป็นประโยชน์หลายชนิด เช่น เลซิติน โอลิโกแซคคาไรด์ วิตามินอี สเตอรอล ไฟเตทเป็นต้น สามารถใช้ถั่วเหลืองเพื่อช่วยเพิ่มเยื่อใยและคุณค่าทางอาหาร
รสชาติและสรรพคุณ

รสหวาน บำรุงม้าม ขับแห้ง สลายน้ำ ขับร้อน ถอนพิษ แก้ปวด มักใช้บำบัดอาการลำไส้ทำงานไม่ปกติ โรคบิด แน่นท้อง ผอมแห้ง แผลเปื่อย
คุณค่า

มีโปรตีน เลซิทิน และกรดแอมิโน รวมทั้งมีแคลเซียม ฟอสฟอรัส ธาตุเหล็ก ไนอะซิน วิตามินบี 1 และบี 2 วิตามินเอและอี ซึ่งสามารถกระตุ้นการเจริญเติบโตของกระดูก ป้องกันการขาดแคลเซียมในกระดูก และบำรุงระบบประสาทในสมอง ลดความเสี่ยงของการเกิดโรคความดันโลหิตสูง ช่วยลดระดับคอเลสเตอรอล ป้องกันการเกิดโรคหัวใจและหลอดเลือด ป้องกันโรคโลหิตจาง ช่วยลดความเสี่ยงของการเกิดโรคมะเร็ง  สารสกัดจากถั่วเหลืองอบแห้งมีฤทธิ์ยับยั้งเอนไซม์ไทโรซิเนสและต้านอนุมูลอิสระ
ถั่วเหลืองได้รับการขนานนามว่า "ราชาแห่งถั่ว" หากกินเป็นประจำช่วยป้องกันหลอดเลือดแข็งตัว โรคความดันโลหิตสูง โรคหัวใจ และโรคเบาหวาน
ผลผลิต

| Soybean production – 2016 Forecast> ประเทศ | Soybean production – 2016 Forecast> ผลผลิต (ล้านตัน) |
| --- | --- |
 สหรัฐอเมริกา: 103.4
 บราซิล: 103.0
 อาร์เจนตินา: 57.0
 จีน: 12.2
 อินเดีย: 11.7
 ปารากวัย: 9.0
 แคนาดา: 6.0
โลก: 324.2
ขอมูลจาก: GlobalSoyBeanProduction.com, USDA
ถั่วเหลือง
พรรคกัมพูชาประชาธิปไตย

บทความนี้เกี่ยวกับพรรคการเมืองในกัมพูชา สำหรับรัฐในอดีตของกัมพูชา ดูที่ กัมพูชาประชาธิปไตย
| พรรคกัมพูชาประชาธิปไตย គណបក្សកម្ពុជាប្រជាធិបតេយ្យ  |
| --- | --- |
เลขาธิการ: พล พต​ เขียว สัมพัน​
ก่อตั้ง: ธันวาคม 2524
ถูกยุบ: 2536 (12 ปี)​
ก่อนหน้า: พรรคคอมมิวนิสต์กัมพูชา​
ถัดไป: พรรคสามัคคีชาติกัมพูชา​
อุดมการณ์: สังคมนิยมประชาธิปไตย
กลุ่มระดับชาติ: สหภาพแนวหน้าผู้รักชาติ และประชาธิปไตยแห่งชาติกัมพูชาอันยิ่งใหญ่
สี:   สีแดง
จุดยืน: ซ้ายจัด
การเมืองกัมพูชา   รายชื่อพรรคการเมือง การเลือกตั้ง
พรรคกัมพูชาประชาธิปไตย (Party of Democratic Kampuchea) เป็นพรรคการเมืองในประเทศกัมพูชาที่สืบเนื่องมาจากพรรคคอมมิวนิสต์ในกัมพูชากลุ่มที่นำโดยพล พต หรือเขมรแดงเมื่อเดือนธันวาคม พ.ศ. 2524 มีนโยบายเน้นสังคมนิยมประชาธิปไตย และนิยมคอมมิวนิสต์
ประวัติ

การสลายตัวของพรรคคอมมิวนิสต์กัมพูชามาเป็นพรรคกัมพูชาประชาธิปไตย มีจุดประสงค์หลักเพื่อต่อต้านเวียดนาม มีกองทัพแห่งชาติกัมพูชาประชาธิปไตยเป็นกองกำลังติดอาวุธ โดยแนวร่วมประชาธิปไตยเพื่อสหภาพที่ยิ่งใหญ่แห่งกัมพูชาเป็นองค์กรหลักที่ควบคุม เลขาธิการทั่วไปของพรรคคือพล พต
ในช่วงเวลาที่ก่อตั้งพรรค เขมรแดงถูกผลักดันโดยรัฐบาลของพรรคปฏิวัติประชาชนกัมพูชาให้เข้ามายังบริเวณชายแดนไทย พรรคเริ่มร่วมมือกับกลุ่มต่อต้านเวียดนามอื่น ๆ และก่อตั้งแนวร่วมเขมรสามฝ่ายใน พ.ศ. 2525 ต่อมา พลพตได้ให้เขียว สัมพันขึ้นมาเป็นผู้นำพรรคใน พ.ศ. 2528 ส่วนตัวเขาเองไปอยู่เบื้องหลัง
ในช่วงที่มีการเตรียมจัดการเลือกตั้งทั่วไปในกัมพูชา พ.ศ. 2535 – 2536 พรรคกัมพูชาประชาธิปไตยได้จัดตั้งพรรคสามัคคีแห่งชาติกัมพูชา เพื่อเข้าร่วมในการเลือกตั้ง แต่ต่อมาเขมรแดงถูกคว่ำบาตรจึงไม่ได้เข้าร่วม 
พรรคกัมพูชาประชาธิปไตยถูกประกาศให้เป็นพรรคนอกกฎหมายเมื่อเดือนกรกฎาคม พ.ศ. 2537 แม้ว่าในขณะนั้น พรรคจะดำเนินการในชื่อพรรคสามัคคีแห่งชาติกัมพูชา พรรคได้ตอบโต้รัฐบาลกัมพูชาโดยประกาศตนเป็นรัฐบาลเฉพาะกาลเพื่อสหภาพแห่งชาติและการปลดปล่อยแห่งชาติกัมพูชา
ขนมเนียล

| --- | --- |
มื้อ: ขนม
แหล่งกำเนิด: ไทย
อุณหภูมิเสิร์ฟ: อุ่น
ส่วนผสมหลัก: แป้งข้าวเหนียว น้ำตาลทรายแดง น้ำตาลอ้อย มะพร้าวขูด
 ตำราอาหาร: ขนมเนียล
ขนมเนียล เป็นขนมพื้นบ้านของชาวไทยเชื้อสายเขมรในภาคตะวันออกเฉียงเหนือตอนล่างของประเทศไทย ขนมเนียลทำจากแป้งข้าวเหนียว ผสมกับน้ำตาลทรายแดง น้ำตาลอ้อย และมะพร้าวขูด นึ่งจนสุก ขนมจะมีสีน้ำตาลอ่อน เนื้อสัมผัสหนึบ และมีรสหวานมัน โดยชื่อขนม มาจากคำว่า  "เนียล" ซึ่งเป็นภาษาเขมรถิ่นไทย แปลว่า "ทะนาน" ซึ่งเป็นเครื่องมือตวงข้าวสารทำจากกะลานำมาผ่าครึ่ง เมื่อจะทำเป็นอุปกรณ์ทำขนมจึงนำ "เนียล" หรือทะนานมาเจาะรูสำหรับนึ่ง จึงได้ชื่อนี้มา
เบื้องต้นนำแป้งข้าวเหนียวมาผสมกับน้ำตาลทรายแดงหรือน้ำตาลอ้อยบดผง อาจตัดเกลือลงเล็กน้อย จากนั้นใส่เนื้อเนื้อมะพร้าวแก่ขูดขุยและมะพร้าวทึนทึกขูดหยาบคลุกเคล้าให้เข้ากันพร้อมนึ่งในเนียล ซึ่งเนียลหรือทะนานที่ใช้ ทำจากกะลามะพร้าวซีกล่างให้ขนาดพอดีกับปากหม้อนึ่งขัดจนเงางาม เริ่มต้นด้วยการตั้งเตาถ่านและหม้อนึ่งโดยนำเนียลหรือทะนานเจาะรูตรงกลางมาตั้งไว้ หลังจากนั้นใส่แป้งข้าวเหนียวที่ผสมใส่ลงเนียลปิดฝาพักไว้ราว 2-3 นาที บ้างว่า 3-5 นาที ความร้อนจากไอน้ำพุ่งผ่านรูกะลาที่เจาะไว้ทำให้ขนมสุก เมื่อสุกแล้วจึงนำขนมขึ้นใส่ด้วยใบตองแห้งหรือภาชนะที่เตรียมไว้
บางท้องที่เชื่อว่า มีการทำขนมชนิดนี้หลังฤดูกาลเก็บเกี่ยวเพื่อเซ่นไหว้ศาลปู่ตา เพื่อขอขมาและขอบคุณผีปู่ตาที่ช่วยให้ดินน้ำอุดมสมบูรณ์ รวมทั้งชาวไทยเชื้อสายเขมรนิยมปลูกต้นมะพร้าวบริเวณที่อยู่อาศัยเพื่อใช้ประโยชน์ต่าง ๆ
รัฐวิทย์ กิจวรลักษณ์

| รัฐวิทย์ กิจวรลักษณ์ |
| --- | --- |

เกิด: 19 กุมภาพันธ์ พ.ศ. 2540 (27 ปี)
ชื่ออื่น: แปลน
อาชีพ: นักแสดง
ปีปฏิบัติงาน: 2559-ปัจจุบัน
ผลงานเด่น: แคน – บังเอิญรัก Love By Chance (2561)  ชายลับแล – พี่นาค 3 (2565)  ชายลับแล/นาคติณณ์ – พี่นาค 4 (2567)
ส่วนสูง: 1.74 m (5 ft 8 1⁄2 in)
รัฐวิทย์ กิจวรลักษณ์ ชื่อเล่น แปลน หรือชื่อติดปากของทุกคนคือ แคนตาลูป (เกิด 19 กุมภาพันธ์ พ.ศ. 2540) เป็นนักแสดงซีรีส์ชาวไทย เริ่มต้นอาชีพนักแสดงเมื่ออายุ 19 ปีในซีรีส์เรื่องรักออกเดิน ในปี พ.ศ. 2559 เขาเป็นที่รู้จักกันเป็นอย่างดีจากบท แคน ในซีรีส์เรื่องบังเอิญรัก ในปี พ.ศ. 2561
ประวัติและการศึกษา

รัฐวิทย์ กิจวรลักษณ์ ชื่อเล่น แปลน เกิดเมื่อวันที่ 19 กุมภาพันธ์ พ.ศ. 2540 มีพี่สาวหนึ่งคน สำเร็จการศึกษาจากโรงเรียนสาธิตมหาวิทยาลัยราชภัฏสวนสุนันทา ปัจจุบัน เป็นนักศึกษาชั้นปีที่ 4 วิทยาลัยดุสิตธานี สาขาวิชานวัตกรรมการบริการในอุตสาหกรรมการท่องเที่ยวและโรงแรม
ประวัติและการศึกษา > ไลฟ์สไตล์

เขาเป็นคนรักฟุตบอลและทีมโปรดของเขาคือแมนเชสเตอร์ยูไนเต็ด แฟชั่นของเขาคือสไตล์มินิมอลด้วยเสื้อเชิ้ตกับกางเกงยีนส์ขาด ๆ และรองเท้าแตะ เขาสนใจในการทำอาหารและเขาฝันที่จะเป็นเจ้าของร้านอาหารเล็ก ๆ ชอบเล่นเกมในเวลาว่างๆ
ประวัติและการศึกษา > อาชีพ

เขาได้รับการแนะนำให้แสดงในซีรีส์เรื่อง รักออกเดิน ในปี พ.ศ. 2559 โดยเขารับบทเป็นวิทย์ ในปี พ.ศ. 2561 เขาเป็นที่รู้จักจากบท แคน ซึ่งเป็นตัวละครในซีรีส์ BL เรื่อง บังเอิญรัก ที่ออกอากาศทางช่องจีเอ็มเอ็ม 25 และทางไลน์ทีวี แสดงพี่นาคภาค3 ในปี 2565 และพี่นาค4 ในปี 2567
ผลงาน > ซีรีส์

| ปี พ> ศ. | เรื่อง | บทบาท | ออกอากาศ | หมายเหตุ |
| --- | --- | --- | --- | --- |
| 2559 | War of High School the Series สงครามไฮสคูลงที่ | เพรช | ช่อง 9 เอ็มคอตเอชดี |  |
| 2559 | Make It Right the Series รักออกเดิน | วิทย์ | ช่อง 9 เอ็มคอตเอชดี |  |
| 2560 | Make It Right Season 2 รักออกเดินซีซั่น 2 | วิทย์ | ไลน์ทีวี |  |
| 2561 | บังเอิญรัก Love By Chance | แคน | จีเอ็มเอ็ม 25 |  |
| 2562 | MAKE IT LIVE ON THE BEACH รักจะออกเดินทาง | วิทย์ | ไลน์ทีวี |  |
| 2563 | บังเอิญรัก 2 A Chance to Love | แคน | WeTV |  |
| 2564 | 7 Project | ริว | อ้ายฉีอี้ |  |
| 2564 | จากสูญถึงสิบ | เท็น ไตรทศ ถิรคุณ | ช่อง 3 HD |  |
| 2565 | Junk Mail จดหมายที่ไม่ถูกเปิด | ยีน | Thai PBS |  |
| 2566 | เพื่อนผมมีมรดกเป็นโฮมสเตย์ครับ | ฟิล์ม | ช่อง 9 เอ็มคอตเอชดี |  |
| 2566 | นางฟ้าไร้นาม | ร้อยโทนิกร | Thai PBS |  |
| 2567 | หยดฝนกลิ่นสนิม | เจ | TV Thunder/ช่องวัน 31 |  |
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ | หมายเหตุ |
| --- | --- | --- | --- | --- |
| 2562 | เขาวานให้หนูเป็นสายลับ | ชูชัย | ช่อง 3 HD |  |
|  |  |  | ช่อง 3 HD |  |
ผลงาน > ละครสั้น

| ปี พ> ศ. | เรื่อง | บทบาท | ออกอากาศ | หมายเหตุ |
| --- | --- | --- | --- | --- |
| 2560 | Enough เมื่อไหร่จะพอ | แปลน |  |  |
ผลงาน > ผลงานภาพยนตร์

| ปี | เรื่อง | บทบาท |
| --- | --- | --- |
| 2565 |  พี่นาค 3 | ชายลับแล |
| 2567 | พี่นาค 4 | ชายลับแล/นาคติณณ์ |
หล่อฮังก๊วย

| หล่อฮังก๊วย |
| --- | --- |

ผลหลอฮังก๊วยสด

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: อันดับแตง Cucurbitales
วงศ์:: วงศ์แตง Cucurbitaceae
สกุล:: Siraitia Siraitia (Swingle) C. Jeffrey ex A.M. Lu & Zhi Y. Zhang
สปีชีส์:: Siraitia grosvenorii
ชื่อทวินาม
Siraitia grosvenorii (Swingle) C. Jeffrey ex A.M. Lu & Zhi Y. Zhang

ชื่อพ้อง
 Momordica grosvenorii Swingle  Thladiantha grosvenorii (Swingle) C.Jeffrey
หล่อฮังก๊วย (ชื่อวิทยาศาสตร์: Siraitia grosvenorii) เป็นพืชที่อยู่ในวงศ์แตง (Cucurbitaceae) เป็นพืชพื้นเมืองของทางตอนใต้และตอนกลางของจีนรวมถึงภาคเหนือของไทย
หล่อฮังก๊วยจัดได้ว่าเป็นพืชสมุนไพรจีนชนิดหนึ่ง ผลของหล่อฮังก๊วยมีลักษณะกลมเหมือนไข่เป็ด มีเปลือกแข็งล้อมรอบเนื้อผลไม้แต่มีความเปราะ ในช่วงที่ยังไม่สุกผลจะมีสีเขียวและเข้มขึ้นเรื่อย ๆ จนกลายเป็นสีเขียวเข้มแกมดำและผลจะรีลง ในการแพทย์แผนจีนจะนำผลของหล่อฮังก๊วยไปตากแห้งหรือลนไฟจนแห้ง จากนั้นจะทำการเคาะหากใช้ได้แล้วจะมีเสียงกังวาน สามารถนำมาต้มหรือผสมกับจับเลี้ยงเพื่อปรุงเครื่องดื่มแก้ร้อนในได้สามารถเก็บเกี่ยวจากต้นได้เหมือนพืชวงศ์แตงทั่วไป
ชื่อ

"หล่อฮังก๊วย" มาจากภาษาจีนซึ่งสำเนียงกลางว่า "หลัวฮั่นกั่ว" (จีน: 羅漢果; พินอิน: luóhàn guǒ) คำว่า "หลัวฮั่น" กร่อนจาก "อาหลัวฮั่น" (จีน: 阿羅漢; พินอิน: āluóhàn) ซึ่งทับศัพท์จากสันสกฤตว่า "อรฺหนฺต" และชื่อในภาษาสันสกฤตของหล่อฮั่งก๊วย คือ "อรฺหนฺตผล" แปลว่า ผลไม้ของอรหันต์
ชื่อสามัญของหล่อฮังก๊วยในภาษาอังกฤษ คือ arhat fruit, Buddha fruit, monk fruit หรือ longevity fruit ส่วนในภาษาญี่ปุ่นใช้ว่า "ระกังกะ" (ญี่ปุ่น: ラカンカ; โรมาจิ: rakanka)
ลักษณะทางพฤกษศาสตร์

หล่อฮังก๊วยเป็นพืชที่อยู่ในวงศ์แตง (Cucurbitaceae) มีชื่อทางวิทยาศาสตร์ว่า Monordica grosvenoril (Swingle) หล่อฮังก๊วยจัดได้ว่าเป็นพืชสมุนไพรจีนชนิดหนึ่ง ผลของหล่อฮังก๊วยมีลักษณะกลมเหมือนไข่เป็ด มีเปลือกแข็งล้อมรอบเนื้อผลไม้แต่มีความเปราะ ในช่วงที่ยังไม่สุกผลจะมีสีเขียวและเข้มขึ้นเรื่อย ๆ จนกลายเป็นสีเขียวเข้มแกมดำและผลจะรีลงลำต้นเถายาวประมาณ 3–5 เมตรมีมือพันที่ลำต้นไว้ยึดเกาะยื่นไปทางก้านใบ มีรากเป็นรูปกระสวย ใบเป็นรูปหัวใจยาว 10–20 ซม. ขอบใบหยัก ช่อดอกแบบช่อกระจะ กลีบดอกสีเหลือง กลีบเลี้ยงและเกสรเพศผู้อยู่บนรังไข่ ผลสดมีรูปร่างกลมรี มีขนาดเส้นผ่าศูนย์กลาง 4–8 เซนติเมตร ผิวเรียบมันสีเขียวอ่อน เมื่อผลแห้งจะมีสีน้ำตาลเข้ม
สรรพคุณ

หล่อฮังก๊วยเมื่อนำมาสกัดจะให้สารให้ความหวานแทนน้ำตาล โดยสารให้ความแทนน้ำตาลที่สกัดได้นี้ให้ความหวานถึง 250–300 เท่าของน้ำตาลทราย จึงนิยมนำมาเป็นสารเพิ่มความหวานในอาหารและเครื่องดื่มที่มีรสหวานในอุตสาหกรรมอาหาร โดยที่ไม่ส่งผลต่อการเพิ่มของน้ำตาลในกระแสเลือด
การแพทย์แผนจีนจะนำผลของหล่อฮังก๊วยไปตากแห้งหรือลนไฟจนแห้ง จากนั้นจะทำการเคาะหากใช้ได้แล้วจะมีเสียงกังวาน สามารถนำมาต้มหรือผสมกับจับเลี้ยงเพื่อปรุงเครื่องดื่มแก้ร้อนในได้ ซึ่งสรรพคุณที่ได้กล่าวมานี้ช่วยผู้ป่วยที่มีอาการไอ เสียงแหบแห้ง บรรเทาอาการหลอดลมอักเสบ และโรคทางเดินหายใจ ในสมัยโบราณผู้ป่วยที่มีโรคไอกรนแพทย์มักจะแนะนำให้ผู้ป่วยดื่มน้ำที่มีหล่อฮังก๊วยผสมอยู่เพราะสามารถช่วยบรรเทาอาการของโรคได้ นอกจากนี้ในผู้ป่วยที่มีปัญหาอาการเกี่ยวกับระบบทางเดินอาหาร หล่อฮังก๊วยยังมีสรรพคุณในการบำรุงระบบทางเดินอาหารช่วงล่าง เช่น ภาวะลำไส้ใหญ่ไม่มีแรงบีบตัว และอาการทวารหย่อน เป็นต้น
บทบาททางการแพทย์

หล่อฮังก๊วยเมื่อนำมาสกัดจะให้สารที่ให้ความหวานแทนน้ำตาลชื่อว่า "โมโกรไซด์ (Mogrosides)" เป็นสารที่อยู่ในกลุ่มไกลโคไซด์ ซึ่งไตรเทอร์พีนไกลโคไซด์ (Triterpene Glycosides) เป็นสารที่ให้ความหวานแทนน้ำตาลประมาณ 250–300 เท่า แต่กลับไม่ให้พลังงาน ดังนั้นจึงไม่ส่งผลต่อระดับน้ำตาลในเลือด (อินซูลิน) ของผู้ป่วย โดยแพทย์จะอนุญาตให้ผู้ป่วยโรคเบาหวานสามารถดื่มเครื่องดื่มที่มีรสหวานได้ แต่เครื่องดื่มต้องไม่มีน้ำตาลเป็นส่วนประกอบสำคัญอยู่ภายใน
การเพาะปลูก

การปลูกด้วยเมล็ดนั้นงอกช้าและอาจใช้เวลาหลายเดือนในการเจริญเติบโต พื้นที่ปลูกส่วนใหญ่อยู่ในเขตปกครองตนเองกวางสีจ้วงทางตอนใต้ของจีน (ส่วนใหญ่ในพื้นที่ภูเขาใกล้กุ้ยหลิน) เช่นเดียวกันในกวางตุ้ง กุ้ยโจว หูหนาน เจียงซี และจังหวัดอื่น ๆ พื้นที่ภูเขาในท้องถิ่นมีต้นไม้ร่มรื่นและมักถูกล้อมรอบด้วยหมอก ทำให้พืชหลีกเลี่ยงการได้รับแสงแดดโดยตรงส่งผลให้หล่อฮังก๊วยเป็นของหายากในป่าจึงมีการนำมาปลูกเป็นเวลาหลายร้อยปี
บันทึกแรกสุดที่พบคือในปี พ.ศ. 2356 ระบุว่าพืชชนิดนี้ถูกปลูกในกวางสี และในปัจจุบันมีพื้นที่ที่เพาะปลูกประมาณ 16 ตารางกิโลเมตรบนภูเขาบริเวณกุ้ยหลิน โดยมีผลผลิตประมาณ 100 ล้านผลต่อปี พื้นที่เพาะปลูกส่วนใหญ่ตั้งอยู่ในเขตหลิงกุ้ย (Lingui) ในเขตปกครองตนเองกวางสีจ้วง และจังหวัดหวิญฟุก (Vĩnh Phúc) ประเทศเวียดนาม
ที่ระดับความสูง 300 ถึง 1,400 เมตร ในพื้นที่ป่าไหล่เขากึ่งเขตร้อนชื้น ต้องการแสงสว่างเพียง 7–8 ชั่วโมงต่อวัน ความชื้นในอากาศสัมพัทธ์ร้อยละ 75 ถึง 85 มีฝนตกชุก และอุณหภูมิ 22 ถึง 28 °C ลำต้นสามารถเติบโตอย่างรวดเร็ว และสามารถยาวได้ 3–5 เมตร มีมือพันเกาะเกี่ยวตามต้นไม้และภูมิประเทศอื่นเหมือนเถาวัลย์ เนื้อชั้นในรับประทานดิบ และเปลือกที่มีรสขมใช้ชงชา
ความสำคัญทางเศรษฐกิจ

เป็นพืชเศรษฐกิจที่สามารถปลูกได้บริเวณชายเขาที่อากาศเย็นแถวภาคเหนือของประเทศไทย ซึ่งมีภูมิอากาศใกล้เคียงกับแถบตอนใต้ของประเทศจีน แต่ยังไม่นิยมปลูกในไทยมากนักเนื่องจากยังไม่มีองค์ความรู้ที่มากพอและภูมิอากาศที่ไม่เอื่ออำนวยทำให้ไม่สามารถปลูกได้ตามต้องการมากนัก ในประเทศจีนมีบริษัทหลายแห่งในพื้นที่ที่เชี่ยวชาญด้านการผลิตสารสกัดหล่อฮังก๊วยและผลิตภัณฑ์สำเร็จรูป และเป็นประเทศที่ส่งออกหล่อฮังก๊วยรายใหญ่ของโลก
งานวิจัยเกี่ยวข้อง

นักวิจัยชาวญี่ปุ่นที่ทำการวิจัยที่ มหาวิทยาลัยนิฮอน ในประเทศญี่ปุ่น ค้นพบว่าหล่อฮังก๊วยมีสารประกอบบางชนิดในการต่อต้านเนื้องอก และมหาวิทยาลัยในเมืองฮิโรชิมะค้นพบว่าสารโมโกรไซด์ (Mogrosides) มีคุณสมบัติในการยับยั้งการเจริญของเนื้องอกใต้ผิวหนังของผู้ป่วยได้
นอกจากนี้ในประเทศไทยยังมีงานวิจัยที่เกี่ยวข้องในการนำสรรพคุณของหล่อฮังก๊วยมาทำเป็นลูกอมให้กับบุคคลทั่วไปและผู้ป่วยได้รับประทานอีกด้วยในงานวิจัยชื่อว่า น้ำสมุนไพรอัดเม็ด ของภาควิชาเภสัชอุตสาหกรรม มหาวิทยาลัยมหิดล โดยในงานวิจัยฉบับนี้ระบุว่าได้นำสมุนไพร 3 ชนิด ได้แก่ บัวบก หล่อฮั้งก๊วย และ เก๊กฮวย มาผ่านกระบวนการอัดเม็ด ผลปรากฏว่าเป็นที่ชื่นชอบของผู้รับประทานและสามารถคงสรรพคุณของหล่อฮังก๊วยไว้ในลูกอมไว้ได้
แหล่งข้อมูลอื่น

ข้อมูลที่เกี่ยวข้องกับ หล่อฮังก๊วย ที่วิกิสปีชีส์
วิกิมีเดียคอมมอนส์มีสื่อเกี่ยวกับ Siraitia grosvenorii
| การแยกแยะหน่วยอนุกรมวิธาน |
| --- | --- |
Siraitia grosvenorii:  Wikidata: Q1544966  Wikispecies: Siraitia grosvenorii  EoL: 5735528  FNA: 200022720  FoC: 200022720  GBIF: 3623059  GRIN: 402732  IPNI: 914594-1  NCBI: 190515  Plant List: kew-2489947  POWO: urn:lsid:ipni.org:names:914594-1  Tropicos: 9201171 
Momordica grosvenorii:  Wikidata: Q38646439  GBIF: 4939840  GRIN: 24526  IPNI: 293460-1  POWO: urn:lsid:ipni.org:names:293460-1  Tropicos: 50000332 
ผลหลอฮังก๊วยแห้งผ่าซีกนำไปต้มกับน้ำเป็นเครื่องดื่มสมุนไพร
ปัญหามุมบนหน้าปัดนาฬิกา

แผนภาพแสดงมุมต่าง ๆ ที่เกิดจากเข็มของนาฬิกาแอนะล็อกที่กำลังแสดงเวลา 2:20
ปัญหามุมบนหน้าปัดนาฬิกา เป็นปัญหาทางคณิตศาสตร์ชนิดหนึ่งที่เกี่ยวข้องกับการหามุมระหว่างเข็มบนหน้าปัดนาฬิกาแอนะล็อก ซึ่งมีสองเข็มได้แก่ เข็มสั้นแทนชั่วโมง และเข็มยาวแทนนาที
ปัญหาทางคณิตศาสตร์

ปัญหามุมบนหน้าปัดนาฬิกาเกี่ยวกับการวัดสองชนิดได้แก่ มุม และเวลา มุมโดยทั่วไปวัดจากขีดเลข 12 เวียนตามเข็มนาฬิกา ส่วนเวลาตามปกติก็ใช้พื้นฐานบนนาฬิกาสิบสองชั่วโมง
วิธีการที่จะแก้ปัญหาทำนองนี้คือการพิจารณาอัตราการเปลี่ยนแปลงของมุมในหน่วยองศาต่อนาที เข็มสั้นบนหน้าปัดสิบสองชั่วโมงตามปกติจะหมุนครบรอบ 360 องศาเมื่อครบ 12 ชั่วโมง (720 นาที) นั่นคืออัตรา 0.5 องศาต่อนาที ส่วนเข็มยาวจะหมุนครบรอบ 360 องศาใน 60 นาที นั่นคืออัตรา 6 องศาต่อนาที
ปัญหาทางคณิตศาสตร์ > สูตรคำนวณมุมของเข็มสั้น

เมื่อ
θ คือมุมในหน่วยองศาของเข็มสั้น วัดตามเข็มนาฬิกาจากตำแหน่ง 12 นาฬิกา (หรือ 0 นาฬิกา)
H คือจำนวนชั่วโมงที่ผ่านไปตั้งแต่ 12 นาฬิกา
M คือจำนวนนาทีที่ผ่านไปจากชั่วโมงเต็ม
MΣ คือจำนวนนาทีที่ผ่านไปตั้งแต่ 12 นาฬิกา
ปัญหาทางคณิตศาสตร์ > สูตรคำนวณมุมของเข็มยาว

เมื่อ
θ คือมุมในหน่วยองศาของเข็มยาว วัดตามเข็มนาฬิกาจากตำแหน่ง 12 นาฬิกา
M คือจำนวนนาที
ปัญหาทางคณิตศาสตร์ > สูตรคำนวณมุมของเข็มยาว > ตัวอย่าง

กำหนดเวลาให้ 5:24 มุมของเข็มสั้นในหน่วยองศาเท่ากับ
และมุมของเข็มยาวในหน่วยองศาเท่ากับ
ปัญหาทางคณิตศาสตร์ > สูตรคำนวณมุมระหว่างเข็มทั้งสอง

เมื่อ
H คือจำนวนชั่วโมง
M คือจำนวนนาที
ปัญหาทางคณิตศาสตร์ > สูตรคำนวณมุมระหว่างเข็มทั้งสอง > ตัวอย่าง

กำหนดเวลาให้ 11:8 มุมระหว่างเข็มทั้งสองในหน่วยองศาเท่ากับ
ปัญหาทางคณิตศาสตร์ > เวลาใดบ้างที่เข็มทั้งสองทับกันพอดี

เวลาที่เข็มสั้นและเข็มยาวทับกันพอดี หมายถึง เวลาที่มุมของเข็มสั้นและเข็มยาวเท่ากันพอดี คำนวณได้จาก
H คือจำนวนชั่วโมงเป็นจำนวนเต็มตั้งแต่ 0 ถึง 11 ดังนั้นเราจะได้คำตอบว่าเวลาที่เข็มทั้งสองทับกันพอดีได้แก่ 0:00, 1:05.45, 2:10.90, 3:16.36, ฯลฯ (เวลา 0.45 นาทีมีค่าอย่างแม่นยำเท่ากับ 27.27 วินาที)
ดูเพิ่ม

ตำแหน่งนาฬิกา
แหล่งข้อมูลอื่น

http://www.delphiforfun.org/Programs/clock_angle.htm เก็บถาวร 2010-06-15 ที่ เวย์แบ็กแมชชีน
http://www.ldlewis.com/hospital_clock/ - extensive clock angle analysis
http://www.jimloy.com/puzz/clock1.htm เก็บถาวร 2010-06-08 ที่ เวย์แบ็กแมชชีน
อำเภอกุมภวาปี

| อำเภอกุมภวาปี |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Kumphawapi
คำขวัญ: กุมภวาปีเมืองน้ำตาล อุทยานวานร ดอนแก้วพุทธสถาน หนองหานสายธารแห่งชีวิต ธรรมชาติวิจิตรทะเลบัวแดง
แผนที่จังหวัดอุดรธานี เน้นอำเภอกุมภวาปี
พิกัด: 17°6′50″N 103°1′7″E﻿ / ﻿17.11389°N 103.01861°E﻿ / 17.11389; 103.01861
ประเทศ:  ไทย
จังหวัด: อุดรธานี
พื้นที่
 • ทั้งหมด: 672.6 ตร.กม. (259.7 ตร.ไมล์)
ประชากร (2565)
 • ทั้งหมด: 122,299 คน
 • ความหนาแน่น: 181.83 คน/ตร.กม. (470.9 คน/ตร.ไมล์)
รหัสไปรษณีย์ : 41110, 41370 (เฉพาะตำบลพันดอน ปะโค ผาสุก)
รหัสภูมิศาสตร์: 4104
ที่ตั้งที่ว่าการ: ที่ว่าการอำเภอกุมภวาปี ถนนศุภอรรถวินิจ ตำบลกุมภวาปี อำเภอกุมภวาปี จังหวัดอุดรธานี 41110
 ส่วนหนึ่งของสารานุกรมประเทศไทย
กุมภวาปี เป็นอำเภอหนึ่งของจังหวัดอุดรธานีทางภาคตะวันออกเฉียงเหนือ และเป็นอำเภอขนาดใหญ่ที่มีทั้งถนนมิตรภาพและทางรถไฟสายตะวันออกเฉียงเหนือพาดผ่าน เป็นอำเภอที่เจริญอันดับ 3 รองจาก อำเภอเมืองอุดรธานี และ อำเภอบ้านดุง
ชื่อ

คำว่า "กุมภวาปี" ได้ตั้งให้สอดคล้องกับความหมาย ซึ่งคำว่า “กุมภะ” แปลว่า หม้อ “วาปี” แปลว่า หนองหรือบึง จึงรวมกันเป็น "กุมภวาปี" นามนี้ จึงปรากฏหลักฐานตั้งแต่ในรัชกาลที่ 5 เป็นต้นมา